הזמנת אפליקציה למכשירים סלולאריים 20-10-15

פרטי המזמין: זאב פרנק – חידונאי ותשבצאי. אתר - zeevfrank.co.il מייל – [zeevfrank1@gmail.com](mailto:zeevfrank1@gmail.com) טל נייד: 0522405115

רציונאל: חובבי התשבצים ושעשועוני השיבוץ למיניהם מהווים אחוז גבוה באוכלוסיה בישראל, ודי להיווכח בעיתונים הגדולים בארץ המקדישים עמודים שלמים לתשבצים, ולא רק בגיליונות של סופי השבוע.

עובדה זו יחד עם העובדה שיותר ויותר מכלל עיסוקינו מתבצעים במכשירי הסלולאר המשוכללים שכולנו מצויידים בהם, מובילה למסקנה שיש מקום לפתח אפליקציה שתאפשר לכל חובב תשבצים בחירה של סוג תשבץ מתוך תפריט, ופתירתו "און-ליין" במכשיר הסלולארי, תוך פיתוח כלים שבעזרתם יוכל הפותר לבדוק את עצמו בכל שלב אם פתר נכון או לא.

האפליקציה תכלול אפשרות של צ'אט עם פותרים אחרים כדי לספק את הצורך בהתייעצות עם שאר חברי "הקהילה".

בשלב ראשון התפריט יכלול: תשבץ, תשחץ, מדרג-אות, מאוזנך, כוורת, צָפוּן ותשבץ תרתי-משמע, כאשר באחרון ניתן יהיה לקבל רמז על כל מילה ומילה ע"פ בקשת הפותר.

אופציה נוספת (לשיקול בהמשך הדרך...) היא הוספת סטופר שיעניק ציון לפותר ע"פ מהירות הפתרון.

קצב החלפת התשבצים ייקבע על-פי מספר ההורדות, דבר שיילמד תוך כדי "תנועה".

אם האפליקציה תזכה להצלחה ניתן יהיה בעתיד לשלב פרסומות הפונות לקהל פותרי התשבצים המאופיין כקהל שוחר השכלה ובעל מעמד סוציו-אקונומי גבוה יחסית.